Diari Oficial de la Generalitat Valenciana


Sumari del DOGV 4395, del 09-12-2002 (2002/13734)

ORDE de 18 d'octubre de 2002, de la Conselleria de Cultura i Educació, per la qual es disposa el funcionament de l'Institut d'Educació Secundària de Biar.
----------------------------------------------------------------------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/13972


Data del document
:   18-10-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Biar
    * centre d'ensenyament
    * ensenyament secundari
    * ensenyament públic

ORDE de 18 d'octubre de 2002, de la Conselleria de Cultura i Educació, per la qual es disposa el funcionament de l'Institut d'Educació Secundària de Biar. [2002/13163]
  
El Decret146/2002, de 10 de setembre, del Govern Valencià, publicat en el Diari Oficial de la Generalitat Valenciana de 13 de setembre, pel qual es crea el Institut d'Educació Secundària de Biar, va autoritzar la Conselleria de Cultura i Educació per a dictar les disposicions necessàries per al seu compliment i desplegament.
  
Correspon, per tant, ordenar l'inici de les activitats del centre i adoptar les mesures necessàries perquè puga realitzar la seua activitat acadèmica.
  
En virtut d'això, fent ús de les competències que m'atorga l'article 35 de la Llei 5/1983, de Govern Valencià
  
ORDENE
  
Primer
  
1. L'Institut d'Educació Secundària de Biar, codi 22450319, iniciarà les seues activitats en el curs acadèmic 2002/2003.
  
2. En el citat curs impartirà ensenyances d'Educació Secundària Obligatòria.
  
3. El centre impartirà el programa d'educació bilingüe: Programa d'Ensenyança en Valencià(PEV) /Incorporació Progressiva (PIP).
  
Segon
  
El director territorial de Cultura i Educació d'Alacant nomenarà l'equip directiu del centre, de conformitat amb el que establix l'article 14, 3) del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià, (DOGV de 8 de setembre)
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre, a més de dotar-lo de l'equipament i material didàctic necessaris. A estos efectes la Direcció Territorial de Cultura i Educació d'Alacant, efectuarà l'oportuna i raonada proposta.
  
Quart
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta orde.
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritzen els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desplegament del que disposa esta orde
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant, els seus efectes s'entenen referits a l'1 de juliol del 2002.
  
València, 18 de setembre de 2002
  
El conseller de Cultura i Educació
  
MANUEL TARANCÓN I FANDOS